CELEX: 32021D1311
Language: et
Date: 2021-07-30 00:00:00
Title: Komisjoni rakendusotsus (EL) 2021/1311, 30. juuli 2021, Horvaatia laevandusregistri (Hrvatski Registar Brodova) tunnustamise kohta siseveelaevade klassifikatsiooniühinguna vastavalt Euroopa Parlamendi ja nõukogu direktiivile (EL) 2016/1629

9.8.2021   
               
               
                  ET
               
               
                  Euroopa Liidu Teataja
               
               
                  L 284/17
               
            
         KOMISJONI RAKENDUSOTSUS (EL) 2021/1311,
         30. juuli 2021,
         Horvaatia laevandusregistri (Hrvatski Registar Brodova) tunnustamise kohta siseveelaevade klassifikatsiooniühinguna vastavalt Euroopa Parlamendi ja nõukogu direktiivile (EL) 2016/1629
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. septembri 2016. aasta direktiivi (EL) 2016/1629, millega kehtestatakse siseveelaevade tehnilised nõuded, muudetakse direktiivi 2009/100/EÜ ja tunnistatakse kehtetuks direktiiv 2006/87/EÜ, (1) eriti selle artikli 21 lõiget 1,
         olles konsulteerinud nõukogu 16. detsembri 1991. aasta direktiivi 91/672/EMÜ (2) (siseveeteedel kauba- ja reisijateveo siseriiklike laevajuhitunnistuste vastastikuse tunnustamise kohta) artikli 7 kohaselt loodud komiteega,
         ning arvestades järgmist:
         
                     (1)
                  
                  
                     Horvaatia on esitanud komisjonile taotluse oma laevandusregistri Hrvatski Registar Brodova (edaspidi „HRB“) tunnustamiseks klassifikatsiooniühinguna vastavalt direktiivile (EL) 2016/1629.
                  
               
                     (2)
                  
                  
                     Horvaatia on esitanud ka vajaliku teabe ja dokumentatsiooni, mis võimaldab komisjonil kontrollida tunnustamise kriteeriumidele vastavust.
                  
               
                     (3)
                  
                  
                     Kuna Reini laevaliikluse keskkomisjon (CCNR) on kogunud märkimisväärseid eksperditeadmisi siseveelaevade tehniliste nõuete väljatöötamisel ja ajakohastamisel ning selleks, et edendada ühtsete nõuete väljatöötamist selles valdkonnas, palus komisjon CCNRi sekretariaadil esitada aruande, mille eesmärk on hõlbustada HRBd käsitlevate andmete tehnilist analüüsi.
                  
               
                     (4)
                  
                  
                     Komisjon on pärast tunnustamise taotlusele lisatud teabe ja dokumentide hindamist, milles ta võttis arvesse CCNRi sekretariaadi koostatud aruannet, jõudnud järeldusele, et HRB vastab direktiivi (EL) 2016/1629 VI lisas sätestatud kriteeriumidele,
                  
               ON VASTU VÕTNUD KÄESOLEVA OTSUSE:
         
            Artikkel 1
            Horvaatia laevandusregistrit Hrvatski Registar Brodova tunnustatakse siseveelaevade klassifikatsiooniühinguna vastavalt direktiivile (EL) 2016/1629.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 30. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 252, 16.9.2016, lk 118.
         
            (2)  EÜT L 373, 31.12.1991, lk 29.